തിരിച്ചടിച്ച് ഇന്ത്യ: ബ്രിട്ടനില് നിന്നുള്ള എഴുനൂറോളം സന്ദര്ശകര്ക്ക് 10 ദിവസം ക്വാറന്റൈന് ന്യൂഡല്ഹി : ഇന്ത്യയില് നിന്നുള്ള യാത്രക്കാര്ക്ക് നിയന്ത്രണങ്ങള് കടുപ്പിച്ച ബ്രിട്ടന് തിരിച്ചടിയുമായി ഇന്ത്യ. ബ്രിട്ടനില് നിന്ന് ഇന്ത്യയിലെത്തിയ എഴുനൂറോളം യാത്രക്കാരെയാണ് പത്തുദിവസത്തെ നിര്ബന്ധിത ക്വാറന്റൈനിലേക്ക് ഇന്ത്യ അയച്ചത്. ഇന്ദിരാഗാന്ധി അന്താരാഷ്ട്ര വിമാനത്താവളത്തില് ഇന്നലെ ഉച്ചയ്ക്കുശേഷം എത്തിയ യാത്രക്കാരെയാണ് ആര്ടിപസിആര് ടെസ്റ്റിനുശേഷം ക്വാറന്റൈനിലാക്കിയത്. ഇതില് ബ്രിട്ടീഷുകാര് ഉള്പ്പടെയുള്ളവര് ഉണ്ടെന്നാണ് റിപ്പോര്ട്ട്. കഴിഞ്ഞദിവസമാണ് കേന്ദ്രം അന്താരാഷ്ട്രാ യാത്രക്കാര്ക്കുള്ള മാര്ഗനിര്ദേശങ്ങള് പുതുക്കി നിശ്ചയിച്ചത്. ഇതിലാണ് ബ്രിട്ടനില് നിന്നും വരുന്നവര്ക്ക് 10 ദിവസത്തെ ക്വാറന്റൈന് നിര്ബന്ധമാക്കിയത്. സൗത്ത് ആഫ്രിക്ക, ബ്രസീല്, യൂറോപ്പ് എന്നിവിടങ്ങളില് നിന്നും വരുന്ന യാത്രക്കാര്ക്ക് ഏഴു ദിവസത്തെ നിര്ബന്ധിത ക്വാറന്റൈന് ആവശ്യമാണ്. പുതിയ മാര്ഗ നിര്ദ്ദേശപ്രകാരം എല്ലാ അന്താരാഷ്ട്ര യാത്രക്കാരും എയര്പോര്ട്ടില് എത്തുമ്ബോള് ആര്ടിപിസിആര് പരിശോധന നടത്തണം. മാത്രമല്ല ബ്രിട്ടീഷ് , കനേഡിയന് പൗരന്മാര്ക്കുള്ള ഇവിസ സൗകര്യവും ഇന്ത്യ ഇതിനകം പിന്വലിച്ചിട്ടുണ്ട്. ഈ രാജ്യങ്ങളില് നിന്ന് ഇന്ത്യയിലേക്ക് വരാന് ആഗ്രഹിക്കുന്നവര് സാധാരണ സ്റ്റാമ്ബ് വിസയ്ക്ക് അപേക്ഷിക്കണം. ഇന്ത്യന് പൗരന്മാരുടെ പ്രവേശനത്തിന് ഈ രാജ്യങ്ങള് കൂടുതല് നിയന്ത്രണങ്ങള് ഏര്പ്പെടുത്തിയതിന് ശേഷമാണ് ഇന്ത്യ നടപടികള് കടുപ്പിച്ചത്. Tags India UK Quarantine shortlink